
44 DR.30.11.2021 

 
Persoalan saya, apakah usaha-usaha khusus dijalankan terutamanya kepada 

usahawan-usahawan bumiputera supaya nanti kita bila tersenarai mereka yang terkaya di 
Malaysia contohnya baru-baru ini lahirnya 10 usahawan terkaya di Malaysia, tidak ada 
satu orang pun usahawan bumiputera. Ini menggambarkan kegagalan kita dalam 
membangun usahawan-usahawan bumiputera khususnya. Masuk ke-20 terkaya hanya 
ada seorang dan dua orang India yang selebihnya kaum Cina. Di mana silapnya Dasar 
Keusahawanan Negara kita. 

Tuan Pengerusi, saya juga ingin bertanya berapa peratuskah premis perniagaan 
milik kaum bumiputera yang ada di bandar-bandar utama dan juga kawasan-kawasan 
strategik perniagaan lain yang di seluruh negara ini. Apakah strategi yang diusahakan 
oleh pihak kementerian dalam menangani kekurangan premis-premis perniagaan ini. Ini 
kerana kita tahu kekurangan premis perniagaan ini antara punca yang menyebabkan 
mungkin kegagalan para peniaga bumiputera khususnya untuk terus bersaing dengan 
dalam industri perniagaan. 

Seperkara lagi, saya mendapat rungutan daripada usahawan. Apabila mereka 
membuat urusan dengan agensi-agensi di bawah kementerian dalam usaha 
mendapatkan pinjaman ataupun apa sahaja kemudahan untuk membantu perniagaan 
mereka, banyak sangat kerenah birokrasinya. Tidak mudah untuk mereka mendapat 
pinjaman. Tidak mudah untuk mereka mendapatkan kemudahan-kemudahan yang 
disediakan oleh kerajaan.  

Dasar kerajaan sudah bagus sudah. Akan tetapi, di peringkat pelaksanaan ada 
perkara-perkara yang menghalang para usahawan kita mendapatkan kemudahan ini. 
Jadi, apakah tindakan yang dibuat oleh kementerian dalam membantu para usahawan 
terutamanya selepas era COVID-19 ini.  

Jadi, saya harap Yang Berhormat Menteri yang memang bersemangat untuk 
membantu para usahawan ini, datang kali kedua ke kementerian ini setelah kerajaan kita 
bertukar dahulu. Harap ada usaha-usaha yang lebih konkrit diberikan dalam membantu 
para usahawan kita.  

Tuan Pengerusi, seperkara lagi saya meminta kementerian memberikan statistik 
pendaftaran syarikat sejak tahun 2020. Syarikat baharu maksud saya. Apakah usaha-
usaha kementerian bagi membantu para usahawan baharu ini agar mereka ada semangat 
daya saing yang tinggi dalam industri ini. Sekali gus menjadikan keusahawanan sebagai 
kerjaya utama mereka.  

Saya juga ingin mencadangkan kepada kementerian agar dapat melaksanakan 
satu modul latihan keusahawanan yang lengkap dan komprehensif bermula daripada 
semangat keusahawanan pun diterapkan dalam diri para usahawan selain daripada 
perkara-perkara lain yang membantu mereka. 

Perkara yang seterusnya Tuan Pengerusi, Butiran 030000 – Pembangunan 
Koperasi. Koperasi ditubuhkan dalam negara kita dah lama. Hampir sedekad yang lalu. 
Akan tetapi, akhir-akhir ini apabila wabak COVID-19 melanda negara turut menjejaskan 
sektor koperasi. Kita dapat lihat pendapatan koperasi ini menurun sebanyak RM4.34 
bilion.  

Jadi, merupakan satu kerugian pada saya. Pada Julai lalu, kerajaan juga telah 
memperkenalkan Pelan Intervensi Pemulihan Ekonomi Koperasi dengan peruntukan 
sebanyak RM20 juta sebagai galakan memulih dan mengerakkan kembali sektor koperasi 
dalam negara kita.  

Saya amat menyokong. Cuma, saya ingin bertanya berapa banyak kah bilangan 
koperasi yang telah dapat dibantu dan apakah yang berlaku kepada koperasi-koperasi 
yang sedang tidur ini, Yang Berhormat Menteri. Apakah usaha yang kita buat supaya 
mereka ini tersedar dan pulih seterusnya bergerak kembali dalam landasan perniagaan 
mereka. 

Saya ingin bertanya juga, apakah peranan yang boleh dimainkan oleh koperasi-
koperasi kita dalam membantu menangani kenaikan harga barangan yang begitu 
menggila sekarang ini? Jadi, kita harap dengan adanya pendekatan koperasi ini sedikit 



Persoalan saya, apakah usaha-usaha khusus dijalankan terutamanya kepada. usahawan-usahawan bumiputera supaya nanti kita bila tersenarai mereka yang terkaya di Malaysia contohnya baru-baru ini lahirnya 10 usahawan terkaya di Malaysia, tidak ada satu orang pun usahawan bumiputera. Ini menggambarkan kegagalan kita dalam membangun usahawan-usahawan bumiputera khususnya. Masuk ke-20 terkaya hanya ada seorang dan dua orang India yang selebihnya kaum Cina. Di mana silapnya Dasar Keusahawanan Negara kita. Tuan Pengerusi, saya juga ingin bertanya berapa peratuskah premis perniagaan milik kaum bumiputera yang ada di bandar-bandar utama dan juga kawasan-kawasan strategik perniagaan lain yang di seluruh negara ini. Apakah strategi yang diusahakan oleh pihak kementerian dalam menangani kekurangan premis-premis perniagaan ini. Ini kerana kita tahu kekurangan premis perniagaan ini antara punca yang menyebabkan mungkin kegagalan para peniaga bumiputera khususnya untuk terus bersaing dengan dalam industri perniagaan. Seperkara lagi, saya mendapat rungutan daripada usahawan. Apabila mereka membuat urusan dengan agensi-agensi di bawah kementerian dalam usaha mendapatkan pinjaman ataupun apa sahaja kemudahan untuk membantu perniagaan mereka, banyak sangat kerenah birokrasinya. Tidak mudah untuk mereka mendapat pinjaman. Tidak mudah untuk mereka mendapatkan kemudahan-kemudahan yang disediakan oleh kerajaan. Dasar kerajaan sudah bagus sudah. Akan tetapi, di peringkat pelaksanaan ada perkara-perkara yang menghalang para usahawan kita mendapatkan kemudahan ini. Jadi, apakah tindakan yang dibuat oleh kementerian dalam membantu para usahawan terutamanya selepas era COVID-19 ini. Jadi, saya harap Yang Berhormat Menteri yang memang bersemangat untuk membantu para usahawan ini, datang kali kedua ke kementerian ini setelah kerajaan kita bertukar dahulu. Harap ada usaha-usaha yang lebih konkrit diberikan dalam membantu para usahawan kita. Tuan Pengerusi, seperkara lagi saya meminta kementerian memberikan statistik pendaftaran syarikat sejak tahun 2020. Syarikat baharu maksud saya. Apakah usaha- usaha kementerian bagi membantu para usahawan baharu ini agar mereka ada semangat daya saing yang tinggi dalam industri ini. Sekali gus menjadikan keusahawanan sebagai kerjaya utama mereka. Saya juga ingin mencadangkan kepada kementerian agar dapat melaksanakan satu modul latihan keusahawanan yang lengkap dan komprehensif bermula daripada semangat keusahawanan pun diterapkan dalam diri para usahawan selain daripada perkara-perkara lain yang membantu mereka. Perkara yang seterusnya Tuan Pengerusi, Butiran 030000- Pembangunan Koperasi. Koperasi ditubuhkan dalam negara kita dah lama. Hampir sedekad yang lalu. Akan tetapi, akhir-akhir ini apabila wabak COVID-19 melanda negara turut menjejaskan sektor koperasi. Kita dapat lihat pendapatan koperasi ini menurun sebanyak RM4.34 bilion. Jadi, merupakan satu kerugian pada saya. Pada Julai lalu, kerajaan juga telah memperkenalkan Pelan Intervensi Pemulihan Ekonomi Koperasi dengan peruntukan sebanyak RM20 juta sebagai galakan memulih dan mengerakkan kembali sektor koperasi dalam negara kita. Saya amat menyokong. Cuma, saya ingin bertanya berapa banyak kah bilangan koperasi yang telah dapat dibantu dan apakah yang berlaku kepada koperasi-koperasi yang sedang tidur ini, Yang Berhormat Menteri. Apakah usaha yang kita buat supaya mereka ini tersedar dan pulih seterusnya bergerak kembali dalam landasan perniagaan mereka. Saya ingin bertanya juga, apakah peranan yang boleh dimainkan oleh koperasi- koperasi kita dalam membantu menangani kenaikan harga barangan yang begitu menggila sekarang ini? Jadi, kita harap dengan adanya pendekatan koperasi ini sedikit.